जल जमाव को लेकर 'अपनों' के निशाने पर आए नीतीश को मिला सुशील मोदी का साथ, आलोचकों को यूं दिया जवाब...  
नीतीश कुमार को मिला डिप्टी सीएम सुशील मोदी का साथ
बाढ़ और जलजमाव को लेकर अपनों के बीच ही घिरे हैं नीतीश
जेडीयू अध्यक्ष फिर चुने पर सुशील मोदी ने दी बधाई
एनडीए के सहयोगी दल जनता दल- यू का राष्ट्रीय अध्यक्ष चुने जाने पर मुख्यमंत्री नीतीश कुमार को हार्दिक शुभकामनाएँ।
उन्होंने बिहार में न्याय के साथ विकास की राजनीति को नई ऊंचाई दी और आपदा की चुनौतियों को भी जनता की सेवा के अवसर में बदलने का हुनर साबित किया।
नीतीश जी के...... pic.twitter.com/pG9z1UsPN0

सुशील मोदी ने अपने ट्वीट में कहा कि एनडीए के सहयोगी दल जनता दल (यू) का राष्ट्रीय अध्यक्ष चुने जाने पर मुख्यमंत्री नीतीश कुमार को हार्दिक शुभकामनाएं. इसके बाद मोदी ने नीतीश की तारीफ़ों के पुल बांधते हुए कहा कि उन्होंने बिहार में न्याय के साथ विकास की राजनीति को नई ऊंचाई दी और आपदा की चुनौतियों को भी जनता की सेवा के अवसर में बदलने का हुनर साबित किया. निश्चित रूप से आपदा की चर्चा कर सुशील मोदी ने गिरिराज का बिना नाम लिए उन्हें जवाब दिया है.
सुशील मोदी ने भविष्यवाणी की कि अब नीतीश जी के दोबारा पार्टी के शीर्ष पद पर निर्विरोध चुने जाने से एनडीए और मजबूत होगा. निश्चित रूप से सुशील मोदी दोनों दलों के कार्यकर्ताओं में तू-तू मैं-मैं के कारण भ्रम की स्थिति को ख़त्म करना चाहते हैं. सुशील मोदी ने कहा कि राज्य सरकार जल-जमाव की परेशानियों से उबरने में लोगों की हर संभव सहायता कर रही है. इन विषम परिस्थितियों में भी लाखों श्रद्धालु मां दुर्गा की पूजा कर संकटों से पार पाने की प्रार्थना कर रहे हैं. माना जा रहा है कि गिरिराज के बयानों से ख़ुद सुशील मोदी भी परेशान चल रहे हैं, लेकिन गठबंधन पर इन नेताओं का मानना है कि इसका कोई असर नहीं पड़ेगा.

बिहार के मुख्यमंत्री श्री नीतीश कुमार जी को निर्विरोध जनता दल (यूनाइटेड) का राष्ट्रीय अध्यक्ष चुने जाने पर हार्दिक बधाई और शुभकामनाएं। आपके कुशल नेतृत्व में न सिर्फ जेडीयू ने नई ऊंचाइयां पायी हैं बल्कि राज्य के मुखिया के तौर पर आपने सुशासन की नई परिभाषा लिखी है। @NitishKumarpic.twitter.com/BWknVZJfR4

इससे पहले लोक जनशक्ति पार्टी (LJP) अध्यक्ष रामविलास पासवान ने नीतीश कुमार को अध्यक्ष चुने जाने पर बधाई देते हुए उनके कामों की तारीफ़ की थी. रामविलास पासवान ने ट्वीट किया, 'बिहार के मुख्यमंत्री नीतीश कुमार जी को निर्विरोध जनता दल (यूनाइटेड) का राष्ट्रीय अध्यक्ष चुने जाने पर हार्दिक बधाई और शुभकामनाएं. आपके कुशल नेतृत्व में न सिर्फ जेडीयू ने नई ऊंचाइयां पाई हैं, बल्कि राज्य के मुखिया के तौर पर आपने सुशासन की नई परिभाषा लिखी है.'